भारत ही नहीं, दुनियाभर में टैबलेट का बाजार तेजी से बढ़ रहा है। मार्च 2011 में आईपैड 2 की घोषणा करते हुए स्टीव जॉब्स ने टैबलेट्स को ‘पोस्ट-पीसी’ डिवाइस कहा था। हालांकि उन्होंने यह भी कहा था कि जब लोग कम्प्यूटर छोड़कर टैबलेट की तरफ बढ़ेंगे तो उन्हें अटपटा लगेगा, क्योंकि कम्प्यूटर ने लंबे समय तक हमारा साथ निभाया है। लेकिन यह बदलाव होगा जरूर।
वैसे जानकारों और आंकड़ों की मानें तो स्टीव जॉब्स अपनी जगह बिल्कुल ठीक थे, क्योंकि यह बदलाव नजर आने लगा है। अमेरिकी मार्केट रिसर्च फर्म इंटरनेशनल डाटा कॉपरेरेशन (आईडीसी) की मार्च 2013 में जारी रिपोर्ट के मुताबिक बीते वर्ष 2012 में टैबलेट्स की बिक्री 78.4 फीसदी बढ़ी है। इस साल दुनियाभर में 12.8 करोड़ से ज्यादा टैबलेट्स बिके हैं। आईडीसी के अनुसार यह तो सिर्फ शुरुआत है, क्योंकि टैबलेट की ब्रिकी 2013 में कम्प्यूटर की बिक्री से आगे निकल जाएगी। यही नहीं, वर्ष 2014 तक टैबलेट्स की बिक्री पोर्टेबल पीसी की बिक्री को भी पछाड़ देगी।
जानकार कहते हैं कि कम्प्यूटर में मिलने वाले की-बोर्ड और माउस सेंट्रिक कम्प्यूटिंग एक्सपीरियंस के मुकाबले यूजर्स को टच कम्प्यूटिंग एक्सपीरियंस काफी लुभा रहा है। दरअसल, टच कम्प्यूटिंग को ‘नैचुरल यूजर इंटरफेस’ की कैटेगरी में रखा जाता है। इसका मतलब हुआ कि यह तरीका इलेक्ट्रॉनिक्स को इस्तेमाल करने का अधिक प्राकृतिक तरीका है, जो बेहद सरल है। यही कारण है कि टैबलेट को कम्प्यूटिंग का फ्यूचर माना जा रहा है। दूसरी तरफ पिछले 30 सालों में सॉफ्टवेयर इंडस्ट्री ने माउस और की-बोर्ड वाली डिवाइस के लिए प्रमुख रूप से सॉफ्टवेयर बनाया है। अब इनका ध्यान
टच कम्प्यूटिंग प्लेटफॉर्म पर गया है।इस कारण इसका भविष्य और भी उज्ज्वल नजर आ रहा है।
टैबलेट के बारे में और जानने के लिए क्लिक कीजिए आगे की स्लाइड पर-
hin_Deva hin_Deva hin_Deva hin_Deva hin_Deva